El programa de Deporte en Edad Escolar celebra, un any més, la festa de cloenda
04 de juny 2018

![](/media/es0pgv33/93foto-1_cuerpo1.jpg)  

El passat divendres, 1 de juny, es va celebrar la festa de cloenda de les escoles del programa d’Esport en Edat Escolar, organitzat pel departament d’Esports de l’Ajuntament de Sagunt. L’esdeveniment va tindre lloc al Poliesportiu Municipal (Internuclis), on es van congregar prop de 1200 xiquets i xiquetes pertanyents a les escoles d’iniciació esportiva.

L’activitat, lligada al programa de Prevenció de la Violència en l’Esport, va tindre com a lema “No a la violència en l’esport”, fet que va tematitzar, també, les diverses estacions que conformaven la gimcana esportiva que es va realitzar. A més d’esta gimcana, també va haver-hi exhibicions de diversos clubs participants en el programa.

![](/media/0h3nih15/93foto-2_cuerpo.jpg) 

L’esdeveniment va començar a les 17.30 h, quan les xiquetes i xiquets participants van anar arribant al recinte, on se'ls va donar una targeta que haurien d’emplenar amb conceptes relacionats amb la prevenció de la violència en l’esport. Aquests conceptes s’aconseguien en finalitzar cadascuna de les proves en les quals consistia la gimcana. Una vegada completa la targeta, els monitors del programa d’Esport en Edat Escolar canviaven la targeta per una motxilla com a premi. La gimcana va començar a les 18.00 h, moment en el qual el Regidor d’Esports, Miguel Chover, va marcar l’inici. A més, l’edil va declarar que **“poder veure a tants xiquets i xiquetes fer esport és el més satisfactori que es pot imaginar”****.** Chover tampoc es va oblidar dels pares i els va donar gràcies, perquè **"sense ells, aquests xiquets i xiquetes no tindrien aquest amor per l’esport".**

![](/media/u5dnpzu4/93foto-3_cuerpo.jpg)  
 

En total va haver-hi 12 estacions en la gimcana amb diversos esports: tenis, handbol, bàsquet, lluita, voleibol, gimnàstica rítmica i estètica, atletisme, escacs, futbol i futbol sala. Durant la celebració va haver-hi diverses exhibicions per part dels equips d’alguns clubs participants del programa d’Esport en Edat Escolar: Club Gimnàstica Morvedre, Club Gimnàstica Sagunt, Club de Lluita Morvedre, CV Stella Maris, i Club d’Atletisme CAEM, entre altres. A més, es va realitzar una carrera on va participar l’esportista Fernando Plaza, qui està actualment realitzant el repte solidari Desafío Transibérico per a l’associació Sonrisa de Lunares.

![](/media/v0rjttvr/93foto-5_cuerpo.jpg)  
![](/media/aalbycai/93foto-4_cuerpo.jpg) 

*   [](http://www.facebook.com/sharer.php?u=https://aytosagunto.es/va/actualitat/el-programa-de-deporte-en-edad-escolar-celebra-un-any-mes-la-festa-de-cloenda/ "Facebook")
*   [](http://twitter.com/share?url=https://aytosagunto.es/va/actualitat/el-programa-de-deporte-en-edad-escolar-celebra-un-any-mes-la-festa-de-cloenda/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-programa-de-deporte-en-edad-escolar-celebra-un-any-mes-la-festa-de-cloenda/ "Linked In")
*   [](mailto:?body=https://aytosagunto.es/va/actualitat/el-programa-de-deporte-en-edad-escolar-celebra-un-any-mes-la-festa-de-cloenda/)